Първа силезийска война
Първа силезийска война () се нарича конфликт между Кралство Прусия и Хабсбургската монархия (условно наречена Австрия), продължил от 1740 до 1742 г. и поставил началото на Войната за австрийското наследство. Тя се води предимно в областите Силезия, Чехия и Моравия и е първата от три силезийски войни, завършили с успех на Прусия. Тя е и персонален двубой между младите просветени владетели Фридрих ІІ Велики от Прусия и Мария Терезия от Австрия. Ключовите сражения при Молвиц и Хотузиц завършват с победи на Прусия, която демонстрира силата на своята пехота, а мирът е оформен чрез договорите от Бреслау и Берлин.